Sabies que pots acreditar les competències professionals adquirides al llarg de la teva experiència laboral o a través de formació no formal sempre que aquestes estiguin incloses dintre d'una qualificació professional?
Si tens experiència laboral o formació desenvolupada per vies no formals, però no tens cap acreditació oficial, en els següents apartats t'informem per com pots aconseguir-la!
Troba més informació i consulta tots els processos oberts a Acredita't.
Si tens dubtes o consultes, fes-li una ullada a les nostres FAQ's o posa't en contacte amb nosaltres.
Si has de venir, demana Cita prèvia, així et podrem atendre sense esperes.
L'acreditació de competències professionals és el conjunt d'actuacions d'avaluació, reconeixement i certificació de les competències professionals adquirides amb l'experiència laboral o per vies no formals de formació.
Permet, a les persones treballadores que hi participen, aconseguir una certificació en relació a una qualificació professional que pot servir per arribar a obtenir un certificat de professionalitat, un títol de formació professional o totes dues coses.
Les actuacions es realitzen mitjançant un convocatòria pública on s'identifiquen les unitats de competència que integren la qualificació professional a acreditar.
La normativa que ho regula és el Reial decret 1224/2009, de 17 de juliol, de reconeixement de les competències professionals assolides per l'experiència laboral.
És el conjunt de competències necessàries per portar a terme les activitats relacionades amb una professió o feina concreta.
La unitat de competència és la mínima part acreditable d'una qualificació professional.
Informació i orientació: En aquesta etapa no obligatòria ni vinculant, qualsevol persona pot adreçar-se a una punt d'informació i orientació de la xarxa per tal de dissenyar un itinerari formatiu formatiu i/o laboral que li permeti millorar professionalment o començar a construir el seu portafoli si pretén accedir a un procediment d'acreditació de competències professionals.
Fase d'assessorament: Durant aquesta fase fonamental, un assessor acompanyarà i aconsellarà al candidat, perquè aquest tingui més possibilitats de superar la fase d'avaluació.
L'ajudarà a elaborar el seu històric laboral-formatiu per tal d'identificar les competències professionals a través de la seva trajectòria formativa i laboral, així com l'elaboració del portafoli (dossier on la persona anirà recopilant tota la documentació acreditativa).
Fase d'avaluació: Durant aquesta fase l'aspirant podrà demostrar la competència professional relacionada amb les Unitats de competència per les quals ha sol·licitat l'acreditació.
La Comissió Avaluadora designarà els mètodes d'avaluació emprats i emetrà un dictamen sobre el reconeixement o no de les competències professionals.
En funció de la resolució aconseguida, si escau, es recomanarà un itinerari formatiu.
Acreditació i registre: Es l'última fase del procediment d'acreditació.
Es lliura a l'aspirant una certificació de cadascuna de les unitats de competència demostrades durant la fase d'avaluació i es registra oficialment per l'Administració competent.
Durant la fase d'assessorament del procediment d'acreditació de competències professionals, amb l'ajuda i acompanyament d'un/a assessor/a, es construeix el dossier de trajectòria professional i formativa de la persona aspirant.
El dossier de trajectòria professional i formativa és una eina que permet identificar i descriure els coneixements, competències i aptituds professionals, adquirides i desenvolupades, durant la trajectòria professional de la persona que participa en el procediment.
Qui és el responsable del tractament de les dades
Administració i Serveis Generals del Consorci per a la Formació Contínua de Catalunya (carrer Llull, 297-307, 08019 Barcelona).
Amb quina finalitat tractem les dades
La finalitat és tramitar i resoldre les convocatòries de les proves d'acreditació de competències professionals adquirides a través de l'experiència laboral o de vies no formals de formació.
Quant de temps conservem les dades
De forma permanent, les actes de la comissió avaluadora, l'informe d'assessorament per a l'aspirant i el certificat d'unitats de competència acreditades.
Durant cinc anys, la documentació que es genera a partir de la data de finalització del procediment.
Aquest període es prolongarà si hi ha auditories, recursos, litigis o reclamacions, fins que es resolguin.
Un cop passat aquest període de temps es destrueix tota la documentació, excepte la que es guarda permanentment.
Quina és la legitimació per al tractament de les dades
Tractem les vostres dades personals en missió d'interès públic, d'acord amb la Llei orgànica 5/2002, de 19 de juny, de les qualificacions i de la formació professional; la Llei 12/2009, del 10 de juliol, d'educació, i la Llei 10/2015, del 19 de juny, de formació i qualificació professionals.
A l'Administració educativa i laboral, al Servei Públic d'Ocupació Estatal (SEPE) i a la plataforma corporativa de la Generalitat de Catalunya Gencat Serveis i Tràmits.
Quins són els drets de les persones interessades i com es poden exercir
Teniu dret a obtenir informació sobre si al Consorci per a la Formació Contínua de Catalunya estem tractant dades personals que us concerneixen, o no.
Quins són els drets de les persones interessades
Podeu exercir els vostres drets d'accés, rectificació, supressió, oposició al tractament i sol·licitud de limitació, adreçant una sol·licitud en suport paper a Administració i Serveis Generals del Consorci per a la Formació Contínua de Catalunya (carrer Llull, 297-307, 08019 Barcelona; [EMAIL] ).
També es pot fer en format electrònic, mitjançant la petició genèrica disponible a tràmits gencat (la presentació de la sol·licitud per mitjans electrònics requereix disposar de certificat electrònic o bé del sistema alternatiu d'identificació idCat Mòbil).
Quines vies de reclamació hi ha
Sí, es poden acreditar les competències professionals adquirides al llarg de l'experiència laboral, o a través de formació no formal d'els/les treballadors/es, sempre que aquestes estiguin incloses dintre d'una qualificació professional.
Si és a petició del propi treballador/a, aquest ha d'esperar a que es convoqui un procés d'acreditació vinculat a la seva qualificació.
Podeu consultar aquí la informació.
Les empreses poden proposar un procediment restringit a través d'algun dels agents socials més representatius (CCOO, UGT, PIMEC i Foment).
Si teniu algun dubte, podeu posar-vos en contacte amb nosaltres des de la Bústia de contacte d'aquesta web.